**(Návrh)**

**NARIADENIE VLÁDY**

**Slovenskej republiky**

**z ... 2025,**

**ktorým sa mení a dopĺňa nariadenie vlády Slovenskej republiky č. 513/2011 Z. z. o používaní profesijných titulov a ich skratiek viažucich sa na odbornú spôsobilosť na výkon zdravotníckeho povolania v znení neskorších predpisov**

Vláda Slovenskej republiky podľa § 37b ods. 1 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov nariaďuje:

**Čl. I**

Nariadenie vlády Slovenskej republiky č. 513/2011 Z. z. o používaní profesijných titulov a ich skratiek viažucich sa na odbornú spôsobilosť na výkon zdravotníckeho povolania v znení nariadenia vlády Slovenskej republiky č. 271/2019 Z. z. sa mení a dopĺňa takto:

1. V § 2 sa za odsek 27 vkladá nový odsek 28, ktorý znie:

„(28) Profesijný titul „asistent prepravy“ používa osoba, ktorá je odborne spôsobilá na výkon odborných pracovných činností v zdravotníckom povolaní asistent prepravy podľa osobitného predpisu.27a)“.

Poznámka pod čiarou k odkazu 27a znie:

„27a) § 67a nariadenia vlády Slovenskej republiky č. 296/2010 Z. z. v znení nariadenia vlády Slovenskej republiky č. .../2025 Z. z.“.

Doterajší odsek 28 sa označuje ako odsek 29.

1. V § 2 ods. 29 sa číslo „27“ nahrádza číslom „28“.

**Čl. II**

Toto nariadenie vlády nadobúda účinnosť .... 2025.